
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 4 


9 Ιανουάριου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 73 

Κάλυψη κενών θέσεων από επιλαχόντες του διαγωνισμού 
του ΑΣΕΠ έτους 1995, βάσει της παρ. 11 του άρθρου 2 
του Ν. 2349/1995 

ΤΟ ΑΝΩΤΑΤΟ ΣΥΜΒΟΥΛΙΟ ΕΠΙΛΟΓΗΣ ΠΡΟΣΩΠΙΚΟΥ 
ΣΕ ΟΛΟΜΕΛΕΙΑ 
Συγκροτήθηκε από τους: 

Μιχαήλ Παπαδάκι, Πρόεδρο, Θεόδωρο Παπαδάκη, Αντι¬ 
πρόεδρο, Χρήστο Πλουμή, Απόστολο Μουστακόπουλο, 
Βασίλειο ΛαμπιρΙδη, Γεώργιο Βέη, Ιωάννη Κουκιάδη, Βα¬ 
σίλειο Ανδρονόπουλο, Ευάγγελο Σακλαμπανάκη και Ευ¬ 
θύμιο Βελώνια μέλη. Δεν συμμετείχε λόγω κωλύματος, ο 
Βασίλειος Σκουρής. 

Συνήλθε σε συνεδρίαση στο κατάστημά του την 20 Δε¬ 
κεμβρίου 1995, κατά την οποία χρέη γραμματέα εξετέ- 
λεσε η Αντωνία Ντάρα, Γενική Διευθύντρια της Γραμμα- 
τείας του ΑΣΕΠ. 

Αντικείμενο της συνεδριάσεως ήταν η κατά το άρθρο 2 
παρ. 11 Ν. 2349/1995, κάλυψη κενών θέσεων υπηρεσιών 
και νομικών προσώπων της παρ. 1 του άρθρου 14 του Ν. 
2190/1994 απο επιτυχόντες στο διαγωνισμό του ΑΣΕΠ 
έτους 1995. 

Η ολομέλεια άκουσε την πρόταση του μέλους Της Βασ. 
Ανδρονόπουλου, που είχε ορισθεί ως εισηγητής, καθώς 
και τις απόψεις που εκτέθηκαν από τα υπόλοιπα παρόντα 
μέλη της. Στη συνέχεια δε αποφάσισε παμψηφεί επί του 
ανωτέρω θέματος ως ακολούθως, αφού έλαβε υπόψη: 

α) Τις διατάξεις της παρ. 11 του άρθρου 2 του Ν. 2349/ 
1995 (ΦΕΚ 224/Α’). 

β) Τα έγγραφα των οικείων Υπουργείων, με τα οποία ζη¬ 
τείται η κάλυψη των κενών θέσεών τους, σύμφωνα με τις 
διατάξεις της παρ. 11 του άρθρου 2 του Ν. 2349/1995, 
από τα οποία προκύπτει η ύπαρξη πιστώσεων για την πλή¬ 
ρωση των ανωτέρω θέσεων. 

γ) Τις υπ’ αριθ. 407/20.10.1994, 488/6.12.1994, 
20/23.1.1995, 118/30.3.1995, 366/4.10.1995, 

368/4.10.1995, 388/4.10.1995, 446/18.12.1995, 461 - 
468/20.12.1995, 473/20.12.1995 και 475 - 478/ 
20.12.1995 πράξεις του Υπουργικού Συμβουλίου, με τις 
οποίες εγκρίνεται η πλήρωση των ανωτέρω θέσεων. 

δ) Το άρθρο 4 παρ. 2 της ΔΙΓΙΠ/Φ.ΑΣΕΠ/1/1039 απο- 
φάσεως του Υπουργού Προεδρίας της Κυβερνήσεως 
(ΦΕΚ - Β 10/1995). 


ε) Τους πίνακες εκείνων που έλαβαν, κατά κατηγορία, 
βαθμολογία τουλάχιστον Ιση με την βάση πριν από το συ- 
νυπολογισμό της προσαυξήσεως, την οποία εδικαιούνταν 
λόγω συνδρομής συγκεκριμένης ιδιότητας ή κριτηρίου. 

στ) Τους δημοσιευθέντες στο ΦΕΚ Παράρτημα 23/ 
12.10.1995 πίνακες επιτυχόντων για διορισμό στο διαγω¬ 
νισμό της 8ης Απριλίου του 1995. 

ζ)Τους πίνακες εκείνων που απομένουν μετά την αφαί¬ 
ρεση από τους ανωτέρω, υπό στοιχείο «ε», πίνακες των 
διοριστέων, οι οποίοι περιλαμβάνονται στο ΦΕΚ αυτό (23/ 
12.10.1995). 

η) Τον αριθμό των θέσεων που παρέμειναν ακάλυπτες 
από τον διαγωνισμό έτους 1995 και οι οποίες ανέρχονται 
στις 1.181 θέσεις και 

θ) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφάσισε: 

1. Να καλυφθούν οι 1.181 θέσεις που εγκρίθηκαν από 
το Υπουργικό Συμβούλιο από τους επιτυχόντες της κάθε 
κατηγορίας του διαγωνισμού της 8ης Απριλίου 1995 με 
βάση τη βαθμολογία που έλαβαν στον γραπτό διαγωνισμό 
και τις προσαυξήσεις που δικαιούνται, μετά από νέα αί¬ 
τησή τους στην οποία δηλώνουν τη σειρά προτίμησής τους 
για της νέες προκηρυσσόμενες θέσεις. 

2. Οι 1.181 αυτές θέσεις αναλύονται κατά Νομαρχία, 
Επαρχείο, φορέα, κατηγορία, κλάδο και ειδικότητα στον 
προσαρτημένο στην παρούσα πίνακα ο οποίος αποτελεί 
αναπόσπαστο τμήμα της. 

3. Υποψήφιοι για συμμετοχή στη διαδικασία αυτή διορι¬ 
σμού είναι όλοι όσοι έλαβαν τη βάση τουλάχιστον της βαθ¬ 
μολογίας κατά κατηγορία, πριν από τον συνυπολογισμδ 
της προσαυξήσεως την οποία εδικαιούνταν λόγω συνδρο¬ 
μής συγκεκριμένης ιδιότητας ή κριτηρίου. Δηλαδή: 

α) Για τις θέσεις των κατηγοριών ΠΕ και ΤΕ, άθροισμα 
264 μονάδων στα μαθήματα (1) Ελεύθερη ανάπτυξη θέ¬ 
ματος γενικότερου ενδιαφέροντος, (2) Συνοπτική από¬ 
δοση (περίληψη) κειμένου και (3) Διοικητικό Δίκαιο. 

β) Για τις θέσεις της κατηγορίας ΔΕ, άθροισμα 352 μο¬ 
νάδων στα μαθήματα (1) Ελεύθερη ανάπτυξη θέματος γε¬ 
νικών γνώσεων, (2) Συνοπτική απόδοση (περίληψη) κειμέ¬ 
νου, (3) Πρακτική αριθμητική και (4) Νεοελληνική ιστορία 
1843-1941. 

γ) Γ ια τις θέσεις δακτυλογράφων, άθροισμα 440 μονά¬ 
δων στα μαθήματα: (1) Ελεύθερη ανάπτυξη θέματος γενι¬ 
κών γνώσεων, (2) Συνοπτική απόδοση (περίληψη) κειμέ- 

νου, (3) Νεοελληνική ιστορία 1843 - 1941 και (4) Δακτυ¬ 
λογραφία με συντελεστή 2 για το μάθημα αυτό. 

δ) Για τις θέσεις Μεταφραστών, άθροισμα 264 μονάδων 
στα μαθήματα: (1) Ελεύθερη ανάπτυξη θέματος γενικών 
γνώσεων, (2) Συνοπτική απόδοση (περίληψη) κειμένου, 
(3) Νεοελληνική ιστορία 1843 - 1941. 

Στη βαθμολογία αυτή θα προστεθεί η προσαύξηση που 
τους είχε υπολογισθεί λόγω συνδρομής συγκεκριμένης 
ιδιότητας ή κριτηρίου κατά τη συμμετοχή τους στο διαγω¬ 
νισμό της 8ης Απριλίου 1995. Κατ’ εξαίρεση όμως η προ¬ 
σαύξηση λόγω εντοπιότητας θα δοθεί μόνο στις περιπτώ¬ 
σεις που αναφέρεται στη καινούργια δήλωση, ανεξάρτητα 
αν αυτή η προσαύξηση είχε δοθεί κατά το διαγωνισμό της 
8 Απριλίου 1995. 

Στους υποψήφιους περιλαμβάνονται και I) εκείνοι που 
επέτυχαν στις θέσεις της Αγροτικής Τραπέζης αλλά δεν 
διορίζονται γιατί στερούνται Ι_0\Λ/ΕΡ, καθώς και όσοι απέ- 
τυχαν για τις θέσεις II) της Αγροτικής Τραπέζης και III) του 
Υπουργείου Οικονομικών, εφόσον σ' όλες τις περιπτώ¬ 
σεις (I, II και III) οι υποψήφιοι αυτοί έλαβαν: 1) καθόσον 
αφορά στους υποψηφίους των κατηγοριών ΠΕ και ΤΕ τη 
βάση στα μαθήματα ελεύθερη ανάπτυξη θέματος γενικό¬ 
τερου ενδιαφέροντος, συνοπτική απόδοση (περίληψη) 
κειμένου και δημόσιο δίκαιο, δηλαδή συνολικώς 264 μο¬ 
νάδες στα μαθήματα αυτά και 2) καθόσον αφορά στους 
υποψηφίους της κατηγορίας ΔΕ τη βάση στα μαθήματα 
ελεύθερη ανάπτυξη θέματος γενικών γνώσεων, συνο¬ 
πτική απόδοση (περίληψη) κειμένου, πρακτική αριθμητική 
και νεοελληνική ιστορία 1843-1941, δηλαδή συνολικώς 
352 μονάδες στα μαθήματα αυτά. 

4. Προκήρυξη, περιλαμβάνουσα και τον πίνακα της πα¬ 
ραγράφου «2» της παρούσας, αποστέλλεται σε κάθε Νο¬ 
μαρχιακή Αυτοδιοίκηση, Περιφερειακή Διοίκηση και 
Επαρχείο και αναρτάται στα οικεία καταστήματα με φρο¬ 
ντίδα των Νομάρχη, Περιφερειακού Διευθυντή και Επάρ- 
χου αντιστοίχως, οι οποίοι και γνωστοποιούν την ανάρτηση 
με έγγραφό τους στο ΑΣΕΠ. 

5. Περίληψη της ανωτέρω προκηρύξεως δημοσιεύεται 
σε δύο (2) ημερήσιες εφημερίδες των Αθηνών, μία (1) της 
Θεσσαλονίκης και μία (.1) τοπική εφημερίδα της έδρας 
κάθε Νομαρχίας. 

6. Η κατάταξη των αδιαθέτων επιτυχόντων του γραπτού 
διαγωνισμού έτους 1955 γίνεται με βάση το βαθμό επιτυ¬ 
χίας σε ενιαίο για όλη την επικράτεια πίνακα βαθμολογίας 
και κατηγορία ΠΕ, ΤΕ και ΔΕ, στα μαθήματα του διαγωνι¬ 
σμού της 8ης Απριλίου 1995. 

7. Ορίζει σε δέκα (10) το πολύ τον αριθμό των φορέων 
της Νομαρχίας για θέσεις των οποίων μπορούν να δηλώ¬ 
σουν προτίμηση διορισμού τους οι επιτυχόντες του διαγω¬ 
νισμού έτους 1995. Αν η δήλωση προτιμήσεως περιλαμ¬ 
βάνει περισσότερους από δέκα (10) φορείς, λαμβάνονται 
υπόψη μόνο οι δέκα (10) πρώτοι κατά σειρά της αναγρα¬ 
φής τους. Αν υποψήφιος δεν υποβάλει δήλωση προτίμη¬ 
σης λογίζεται η σειρά με την οποία αναγράφονται όλες οι 
υπηρεσίες και τα νομικά πρόσωπα κατά κατηγορία στην 
προκήρυξη. 

8. Καθορίζει ως έντυπο της αιτήσεως - δηλώσεως, που 
θα υποβάλλουν οι υποωήφιοι, το επισυναπτόμενο στην 
παρούσα, της οποίας αποτελεί αναπόσπαστο μέρος. 

9. Ορίζει προθεσμία υποβολής δηλώσεων προτιμήσεως 
δέκα πέντε (15) ημέρες. Η έναρξη της προθεσμίας υποβολής 
δηλώσεων προτίμησης θα γνωστοποιηθεί από το ΑΣΕΠ με 
δημόσια ανακοίνωσή του στα μέσα μαζικής ενημέρωσης. 


10. Οι δηλώσεις προτιμήσεως συμπληρώνονται σε ει¬ 
δικό ενιαίο για όλες τις κατηγορίες, έντυπο για τη Νομαρ¬ 
χία της επιλογής του υποψηφίου. Υποβάλλονται δε στο 
γραμματέα της Τοπικής Επιτροπής του άρθρου 18 Ν. 
2190/1994, η οποία εδρεύει στη Νομαρχία αυτή (Νομαρ¬ 
χιακή Αυτοδιοίκηση ή Περιφερειακή Διοίκηση). 

11. Κάθε ενδιαφερόμενος δικαιούται να επιλέξει με τη 
δήλωσή του θέσεις φορέων σε μία μόνο νομαρχία (περι¬ 
φέρεια νομαρχιακής αυτοδιοίκησης) ή σε ένα μόνο επαρ¬ 
χείο, όπως αναφέρεται στον πίνακα παραγράφου 2 της 
παρούσας, που είναι προσαρτημένος στην παρούσα. Επί¬ 
σης για την περίπτωση που: α) επέλεξαν ορισμένη Νομαρ¬ 
χία και παρέμειναν κενές θέσεις σε Επαρχείο της Νομαρ¬ 
χίας αυτής ή β) επέλεξαν ορισμένο Επαρχείο και παρέμει- 
ναν κενές θέσεις στη Νομαρχία στην οποία αυτό υπάγεται 
ή σε άλλο Επαρχείο της ίδιας Νομαρχίας, μπορούν να δη¬ 
λώσουν ότι επιθυμούν να καταλάβουν κατά προτίμηση (α ή 
β) τις θέσεις αυτές κατά σειρά που περιλαμβάνονται στον 
ίδιο πίνακα της παραγράφου 2 της παρούσας. Στην περί¬ 
πτωση αυτή, εάν υπάρχουν περισσότεροι ενδιαφερόμε¬ 
νοι, τηρείται σειρά προτεραιότητας αντίστοιχη με την βαθ¬ 
μολογία τους. 

12. Το ΑΣΕΠ, με βάση τη δήλωση προτίμησης των υπο¬ 
ψηφίων και τη σειρά που καθένας από αυτούς έχει στη 
βαθμολογία του, μαζί με τις προσαυξήσεις που δικαιούται, 
προβαίνει στη διάθεσή τους για διορισμό. 

13. Εάν παρά ταύτα παραμείνουν τελικώς κενές θέσεις 
σε μία ή περισσότερες κατηγορίες, αυτές θα πληρωθούν 
από τους αντίστοιχους πίνακες κατά τη σειρά της βαθμο¬ 
λογίας εκείνων που περιλαμβάνονται στους πίνακες αυ¬ 
τούς και δεν διορίζονται κατ' εφαρμογήν των προηγουμέ¬ 
νων παραγράφων, σύμφωνα με την ΔΙΠΠ/Φ.ΑΣΕΠ/ 
14875/1.6.1995 απόφαση του Υπουργού Προεδρίας της 
Κυβερνήσεως (ΦΕΚ 492/Β/2.6.1995), για τη διάθεση των 
υποψηφίων σε φορείς γειτνιαζουσών νομαρχιών. Για την 
περίπτωση αυτή θα πρέπει οι υποψήφιοι να δηλώσουν στο 
σχετικό έντυπο ότι αποδέχονται τη ρύθμιση αυτή. Από το 
τελευταίο αυτό στάδιο της διαδικασίας αποκλείονται εκεί¬ 
νοι οι οποίοι δεν θα δηλώσουν στο έντυπο της αιτήσεώς 
τους ότι αποδέχονται τη ρύθμιση αυτή. 

14. Σε κάθε περίπτωση αν υποψήφιος δεν αποδεχθεί 
το διορισμό του στο φορέα που διατέθηκε, το ΑΣΕΠ τον 
διαγράφει και διαθέτει τον επόμενο αδιάθετο υποψήφιο, 
κατά σειρά, από τον οικείο πίνακα και ούτω καθεξής έως 
ότου καλυφθούν όλες οι θέσεις. 

15. Κατά τα λοιπά εφαρμόζονται αναλόγως οι διατάξεις 
των κανονιστικών αποφάσεων του Υπουργού Προεδρίας 
της Κυβερνήσεως ΔΙΠΠ/Φ.ΑΣΕΠ/1/1039/13.1.1995 
(ΦΕΚ - Α 10/13.1.1995) και ΔΙΠΠ/Φ.ΑΣ/1/15391/ 
7.6.1995 (ΦΕΚ - Α' 519/15.6.1995). 

16. Συγκροτεί την κεντρική επιτροπή, που θα διενεργήσει 
την όλη διαδικασία, από τους Γεώργιο Βέη, σύμβουλο του 
ΑΣΕΠ, ως Πρόεδρο, Ισμήνη Ανδρουλιδάκη, καθηγήτρια της 
Νομικής Σχολής του Πανεπιστημίου Αθηνών, Θεόδωρο Πα- 
παηλία, Καθηγητή ΤΕΙ Πειραιώς, Κων/νο Κοτζιούλα, Καθη¬ 
γητή Δευτεροβάθμιας Εκπαίδευσης Αθηνών και Αντωνία 
Ντάρα, Γενική Διευθύντρια του ΑΣΕΠ, ως μέλη. 

17. Η σχετική προκήρυξη θα υπογράφει από τον Πρόε¬ 
δρο και σε περίπτωση απουσίας ή κωλύματός του, από τον 
Αντιπρόεδρο του ΑΣΕΠ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 
ΜΙΧΑΗΛ ΠΑΠΑΔΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



